**Πηγή: WWF**

Για να μειώσουμε τις πυρκαγιές από αμέλεια όταν θέλουμε να κάνουμε μια από τις παρα­κάτω δραστηριότητες, ειδικά εντός της αντιπυρικής περιόδου, πρέπει να συμβουλευόμα­στε τους ειδικούς και τη σχετική νομοθεσία.

**Κάπνισμα μελισσών:** Κατά τη διάρκεια του καπνίσματος των μελισσών (για να απομα­κρυνθούν από τα μελίσσια), ο μελισσοκόμος πρέπει να είναι πολύ προσεκτικός με τα ερ­γαλεία του και τα ξερά χόρτα στην περιοχή. Εντός της αντιπυρικής η εργασία αυτή πρέπει να πραγματοποιείται με συγκεκριμένο τρόπο και με τις προϋποθέσεις που προβλέπει η νομοθεσία.

**Κάψιμο χόρτων ή κλαδιών**: Το κάψιμο των χόρτων πρέπει να γίνεται εκτός της αντιπυρι­κής περιόδου, ή εντός της αντιπυρικής περιόδου με τις προϋποθέσεις που προβλέπει η νομοθεσία, με ειδική άδεια, και όταν δεν έχει ισχυρό άνεμο.

**Τροχός κοπής, ηλεκτροκόλληση κ.α**.: Όσοι εκτελούν εργασίες οι οποίες προκαλούν την παραγωγή σπινθήρων, θα πρέπει να καθαρίσουν προηγουμένως την ευρύτερη περιοχή από χόρτα και να ακολουθούν τις προϋποθέσεις που προβλέπει η νομοθεσία.

**Υπαίθριο ψήσιμο**: Είναι σχεδόν βέβαιο ότι μία μέρα με ισχυρό άνεμο, η χρήση υπαίθριας ψησταριάς σε περιοχή με ξερά χόρτα, θα προκαλέσει έναρξη πυρκαγιάς.

**Πέταμα τσιγάρου**: Μία ημέρα με ξηρασία και ασθενή άνεμο, ένα αναμμένο τσιγάρο που θα πέσει σε ξερά χόρτα μπορεί να προκαλέσει την έναρξη δασικής πυρκαγιάς.

**Κατασκηνωτές/εκδρομείς**: Δεν ανάβουμε φωτιά στην κατασκήνωσή μας εντός της αντι­πυρικής περιόδου για κανένα λόγο.

**Πυροτεχνήματα**: Δεν πετάμε πυροτεχνήματα!!!

Καύση στερεών αποβλήτων (π.χ. απορριμμάτων): Αυτή η πρακτική μπορεί να προξενήσει δασική πυρκαγιά και απελευθερώνει πολύ βλαβερές χημικές ενώσεις στον αέρα, το έδα­φος και τα επιφανειακά και υπόγεια ύδατα.

**Καταλύτης αυτοκινήτων**: Δεν παρκάρουμε αυτοκίνητα με καταλύτη, δηλαδή αυτά που καίνε αμόλυβδη βενζίνη, σε ξερά χόρτα.

**Δίκτυο μέσης τάσης, Χώροι Ανεξέλεγκτης Διάθεσης Απορριμμάτων (ΧΑΔΑ) & αυτανά­φλεξη, βολές στρατού & σπινθήρες κατά μήκος του σιδηροδρόμου:** Για την αποψίλωση ζωνών κατά μήκος και κάτω από γραμμές μέσης τάσης του δικτύου ηλεκτροδότησης, γύρω από ΧΑΔΑ και εκατέρωθεν σιδηροδρομικών γραμμών ισχύουν συγκεκριμένες προ­ϋποθέσεις και προβλέψεις από την σχετική νομοθεσία, τις οποίες οφείλουν να ακολου­θούν οι κατά περίπτωση υπεύθυνοι φορείς.